Instagram: Ronalduning rafiqasi bilan sayr qilgan Asal Shodiyeva, Shahzodaning turmush o‘rtog‘idan uzr so‘ragan Timati

Jahon va o‘zbek shou-biznesi vakillarining yaqin soatlarda Instagram sahifalariga joylagan foto va videolarini e’tiboringizga havola etamiz.
Aktyor Azamat Ahrorov “Mening sevgilim” nomli filmda Sug‘diyona Azimova bilan partnyor bo‘lganligini ma’lum qildi. Yodingizda bo‘lsa ular “Qaysarginam” filmida ham birga suratga tushishgandi.

Sobiq “Setora” guruhining a’zosi Laylo seriallardan birida suratga tushayotganini ma’lum qildi.

Xonanda Nigora barchaga xayrli kun hamda boshlangan hafta barokatli kelishini tilagan. Kuzatuvchilariga hamisha pozitiv kayfiyatda bo‘lish lozimligini ta’kidlagan.

Aktrisa Sevara Soliyeva sahifasiga diniy libosda tushgan suratini joyladi. Muxlislaridan birining “San’atni tark etdingizmi?” degan savoliga “Yo‘q, islomiy qo‘shiqlar, salovatlar kuylamoqchiman. Borimcha rolga taklif etishsa, albatta, ijro etaman” deb javob qaytargan.

Madina Mumtoz otasi vafot etgan sana munosabati bilan folloverlaridan marhumning haqqiga duo qilishni so‘radi.

Yangi albom uchun fotosessiya o‘tkazgan Munisa Rizayeva suratlardan birini sahifasiga joylab, mazmunli post  qoldirdi.

Nilufar Usmonova sahifasiga yangi suratini joyladi. Kuzatuvchilarining ko‘pchiligi xonandaning go‘zal qomati siri nimada ekanligiga qiziqdi.

Yaqinda turmushga chiqqan Ganya Usmonova turmush o‘rtog‘i bilan O‘zbekiston tog‘lari bo‘ylab  sayohat qilmoqda.

Aktrisa va boshlovchi Rayhon Ulasenova “Zirapcha” ko‘rsatuvining to‘rtinchi mavsumiga start berilganligini ma’lum qildi.

Rejissor Jahongir Ahmedov yangi film hamkorligi uchun Minsk shahriga yo‘l oldi.

Dubayda Asal Shodiyeva mashhur futbolchi Krishtianu Ronalduning rafiqasi Jorjina Rodriges bilan hayvonot bog‘ida sayr qilganligi haqida strois’da aytib o‘tdi.

Aktrisa Shahzoda Muhammedovaning turmush o‘rtog‘i Marat Xayrullayevich Dubayda mashhur reper Timati tufayli tug‘ilgan kunida kayfiyati buzilgani haqida so‘zlab berdi.
Ushbu postdan so‘ng Timati Marat bilan bog‘lanib, undan kechirim so‘ragan.

Yulduz Usmonova dam olish uchun Dabayga yo‘l oldi. Unga turmush o‘rtog‘i va qiziqchi Halima Ibragimova hamrohlik qilmoqda.